**ОБЩИНА ПЛОВДИВ**



*Пловдив 4000, пл. Ст. Стамболов № 1, тел.:(032)656 703*

[*www.plovdiv.bg*](http://www.plovdiv.bg)*, e-mail: info@plovdiv.bg*

**Акт № ОБ-0146 / 15.03.2016 г.**

**за установяване на задължение**

**по Разрешение № ОБ – 000898-8/01.12.2015 г.** **за ползване**

**на имот общинска собственост за търговска дейност съгласно Раздел ІІ от ЗМДТ,**

**чрез поставяне на мобилен преместваем обект за търговия**

Настоящият акт се издава от Клементина Димитрова Андонова, на длъжност старши експерт в отдел Приходи от наеми и такси, следконцесионен и следприватизационен контрол“ към Дирекция “Общинска икономика и здравеопазване” при Община Пловдив, в качеството й на орган по приходите, определен със Заповед № 14 ОА 1725 / 08.07.2014 г. на Кмета на Община Пловдив, на основание чл. 166, ал. 2 от Данъчно–осигурителния процесуален кодекс (ДОПК), във връзка с чл.4, ал.1-5, чл.9б от Закона за местните данъци и такси (ЗМДТ) и чл. 59 от Административнопроцесуалния кодекс (АПК).

Предмет на настоящия акт са задължения за такса по чл. 72, във връзка с чл. 79, ал.1 от ЗМДТ, **относими към** **Разрешение № ОБ – 000898-8/01.12.2015 г.** за ползване на имот общинска собственост за извършване на търговска дейност съгласно Раздел ІІ от ЗМДТ, чрез поставяне на мобилен преместваем обект за търговия, със срок на действие от 01.12.2015 г. до 03.03.2016 г., **издадено на:**

|  |  |
| --- | --- |
| **„2МДБ“ ЕООД** | |
| ЕИК по БУЛСТАТ | **202325222** |
| Адрес и седалище на  управление | **гр. Пловдив, ул. „Зорница“ № 3** |
| Представлявано от | **Никола Ангелов Костов - управител** |

При проверка в Търговския регистър, воден от Агенцията по вписванията, се установиха следните вписани обстоятелства по партидата на дружеството:

1. С договор от 22.12.2015 г. за покупко – продажба на дружествените дялове ( вписан на 21.01.2016 г.) Марина Тодорова Тодорова и Николай Запрянов Драгинов, в качеството на съдружници в „2МДБ“ ООД с ЕИК 200059495, са прехвърлили дяловото си участие – общо шестдесет дяла от капитала на въпросното дружество на Никола Ангелов Костов.
2. На 23.12.2015 г. в следствие на настъпилото правоприемство Никола Ангелов Костов, в качеството си на едноличен собственик на капитала и на основание чл. 140 от Търговския закон, взема решение ( вписано на 21.01.2016 г.) да преобразува досегашното „2МДБ“ ООД в Еднолично дружество с ограничена отговорност „2МДБ“ ЕООД, като се променя седалището и адресът на управление. Управител на „2МДБ“ ЕООД става Никола Ангелов Костов.

С отчитане на горното, проверяваното лице е дружество „2МДБ“ ЕООД, ЕИК 200059495, със седалището и адресът на управление: гр. Пловдив, ул. „Зорница“ № 3, представлявано от управителя Никола Ангелов Костов.

С оглед прецизност на производството по принудително изпълнение на задълженията е извършена проверка и са направени справки от Информационната система „Отчитане на приходите от стопанска дейност“ на Община Пловдив, като фактите и обстоятелствата са следните:

**ФАКТИЧЕСКА ОБСТАНОВКА:**

На 19.11.2015 г. г-н Николай Запрянов Драгинов, действащ в качеството си на управител (към онзи момент) на дружество „2МДБ“ ООД, ЕИК 200059495, депозира до Кмета на Община Пловдив заявление с вх. № 15Ф2131(3)/19.11.2015 г. с искане за намаляне на ползваната площ от 42.55 кв.м. на 17.00 квм. по Разрешение № ОБ – 000898-8/06.03.2015 г. за ползване на имот общинска собственост за извършване на търговска дейност, съгласно Раздел ІІ от ЗМДТ, чрез поставяне на мобилен преместваем обект за търговия – маси за открито сервиране, пред обект кафе- бар „Кафе-Caffe’’, находящ се в гр. Пловдив, ул. „Емил Де Лавеле“ № 11, за периода от 01.12.2015 г. до 03.03.2016 г.

Във връзка с постъпилото заявление е издадено Разрешение № ОБ – 000898-8/01.12.2015 г. за ползване на имот общинска собственост за търговска дейност, съгласно Раздел ІІ от Закона за местните данъци и такси /ЗМДТ/, чрез поставяне на мобилен преместваем обект за търговия – маси за открито сервиране, валидирано от Кмета на Община Пловдив. Разрешава се на дружество „2МДБ“ ООД, ЕИК 200059495, представлявано от управителя Николай Запрянов Драгинов (към момента на издаване на разрешението), да ползва имот общинска собственост с обща площ от 17,00 кв.м за разполагане на маси за открито сервиране пред обект кафе- бар „Кафе-Caffe’’, находящ се в гр. Пловдив, ул. „Емил Де Лавеле“ № 11. Разрешението важи за срок от 01.12.2015 г. до 03.03.2016 г.

Документът - Разрешение № ОБ – 000898-8/01.12.2015 г. е въведен във Финансово–счетоводната програма за контрол и управление на собствените приходи на Община Пловдив като анекс № 1, влизащ в сила от 01.12.2015 г., към съществуващо вече Разрешение на дружеството, въведено в програмата с уникален номер ОБ – 000898-8/01.12.2015 г.

Разрешение № ОБ – 000898-8/01.12.2015 г.за ползване на имот общинска собственост за търговска дейност е съставено в два еднообразни екземпляра и г-жа Светла Минкова, действаща в качеството си на пълномощник на дружество „2МДБ“ ООД, ЕИК 200059495, е положила подпис върху документа, с което декларира, че е запозната и е съгласна с условията на Разрешението, респективно със задълженията, които произтичат от него.

Документът е издаден чрез Информационната система „Отчитане на приходите от стопанска дейност“ на Община Пловдив, като при обработването му е въведен и записан месечен финансов план, чрез който се генерират месечните начисления по разрешението, респективно задълженията на ползвателя „2МДБ“ ЕООД, ЕИК 200059495.

На следващо място, на 15.12.2015 г. г-н Николай Драгинов, в качеството си на управител на дружество „2МДБ“ ООД, ЕИК 200059495, депозира до Кмета на Община Пловдив заявление с вх. № 15Ф2131(6) / 15.12.2015 г., с което заявява искане за прекратяване на действието на Разрешение № ОБ – 000898-8/01.12.2015г.Със Заповед № 16ОА113/19.01.2016 г. на Кмета на на Община Пловдив действието на Разрешение № ОБ – 000898-8/01.12.2015г.за ползване на имот общинска собственост за извършване на търговска дейност, чрез поставяне на мобилен преместваем обект за търговия – маси за открито сервиране на площ от 17,00 кв.м. пред обект „кафе- бар „Кафе-Caffe’’, находящ се в гр. Пловдив, ул. „Емил Де Лавеле“ № 11, издадено на 2МДБ“ ООД, ЕИК 200059495, представлявано от управителя Николай Запрянов Драгинов, е прекратено, считано от 04.01.2016 г.

С отчитане на констатираните промени по партидата на дружество „2МДБ“ ЕООД до управителя Никола Ангелов Костов, е изпратено уведомително писмо с изх. № 15Ф2131/04.02.2016 г. с установени задължения към 04.02.2016 г. в размер на 1223,90 лв. с начислен ДДС и лихва за просрочие на плащането в размер на 29,70 лв., като обратната разписка към писмото се е върнала в Община Пловдив с отметка на пощенския оператор „Получателят отсъства“, видно от приложената разписка към писмото.

Писмото съдържа и предупреждение към длъжника, тъй като се посочва, че ако в указания срок същият не изпълни задължението си, ще се пристъпи към принудително събиране на задължението по реда на ДОПК.

**правни ОСНОВАНИЯ:**

На основание чл. 6 от Раздел ІІ на Глава първа на Закона за местните данъци и такси (ЗМДТ) общините събират местни такси, в т.ч. и такса за ползване на пазари, тържища, панаири, тротоари, площади и улични платна.

Нормата на чл. 72 от ЗМДТ определя, че такса се заплаща за ползване на тротоари, площади, улични платна, места, върху които са организирани пазари (открити и покрити), тържища, панаири, както и терени с друго предназначение, които са общинска собственост.

На основание чл. 73, ал.1 от ЗМДТ таксата за ползване на пазари, тържища, тротоари, площади, улични платна, панаири и терени с друго предназначение се заплаща от физическите и юридическите лица, в зависимост от зоната, в която се намират терените, посочени в чл. 72 на същия закон, а съгласно ал.2 пак там - зоните се определят от общинския съвет.

Според текста на чл. 9 от ЗМДТ Общинският съвет приема Наредба за определянето и администрирането на местните такси и цени на услуги.

Видно от разпоредбата на чл. 3, ал. 1, т. б) от Наредба за определянето и администрирането на местните такси и цени на услуги на територията на Община Пловдив се събират такси за ползване на пазари, тържища, панаири, тротоари, площади и улични платна.

Ал.2 на чл.20 от посочената по-горе Наредба определя, че таксата се заплаща от физическите и юридическите лица в зависимост от зоната, в която се намират ползваните терени, като съгласно ал.3 на същия член – зоните се определят от Общински съвет – Пловдив, съобразно Приложение №1 към Наредбата. В конкретния случай обектът попада в *Централна търговска част*, съгласно обхвата на зоните, посочен в Приложение № 1 към Наредбата.

По аргумент на ал.4 на чл.20 от Наредба за определяне и администриране на местните такси и цени на услуги на територията на Община Пловдив, в редакцията й приета с Решение №504, взето с Протокол № 22 от 20.12.2012 г. на Общински съвет – Пловдив, таксите за ползване на тротоари, площади, улични платна, тържища, както и терени с друго предназначение, се определят съгласно Приложение № 2 от тази наредба, като за ползване на терени за разполагане на маси за консумация на открито таксата е определена в лв./кв.м/месец, с включен ДДС.

**Ето защо:**

* **Месечната такса по Разрешение №** **ОБ – 000898-8/01.12.2015 г**. е определенасъгласно Приложение № 2, прието с Решение № 504, взето с Протокол № 22 от 20.12.2012г., в сила от 01.01.2013г., основание параграф 1 пак там, на Общински съвет – Пловдив, № по ред X, позиция 2, буква а/ Централна търговска част - Таксата за ползване на терени за разполагане на маси за консумация на открито е определена в размер на **20,00** **лв./кв.м. на месец с ДДС за терени, находящи се в Централна градска част.**

\**Разчет: 17,00 кв.м \* 20,00 лв./кв.м = 340,00 лв. / месец с ДДС или 283,33 лв./месец без ДДС.*

**КОНСТАТАЦИИ:**

Във връзка с изложеното по-горе в ИС „Отчитане на приходите от стопанска дейност” на Община Пловдив ***начислените такси*** по Разрешение № ОБ – 000898-8/01.12.2015г., издадено от Кмета на Община Пловдив, за ползване на терен - общинска собственост с площ от 17,00 кв.м. пред обект кафе- бар „Кафе-Caffe’’, находящ се в гр. Пловдив, ул. „Емил Де Лавеле“ № 11, издадено на дружеството „2МДБ“ ЕООД с ЕИК 200059495, представлявано от управителя Никола Ангелов Костов, **за м. Декември 2015 г. и м. Януари 2016 г., без включен ДДС, са както следва:**

* За 01.12.2015 г. – 31.12.2015 г. - такса 283,33 лв.
* За 01.01.2016 г. – 03.01.2016 г. - такса 27,42 лв.

**Общо начислени такси – 310,75** **лв. (триста и десет лева и седемдесет и пет стотинки) без ДДС**

**\*Забележка: Върху главницата се начислява 20 % ДДС.**

На следващо място според разпоредбата на чл. 79, ал.2 от ЗМДТ, таксите за ползване на пазари, тържища при ползване на мястото повече от един месец се заплащат *месечно.*

Съгласно чл.20, ал. 5 от Наредбата за определянето и администрирането на местните такси и цени на услуги на територията на Община Пловдив, при ползване на мястото повече от месец за преместваеми обекти, разположени по реда на НРПОТДОДЕГО, таксите се заплащат *месечно*, *между 1 и 20 число на текущия месец*, в касата на съответната общинска администрация или по банковата сметка на Общината.

Съгласно т. 8 на Разрешение № ОБ – 000898-8/01.12.2015г., издадено от Кмета на Община Пловдив, ползвателят е длъжен да заплаща дължимите такси за търговска дейност по ЗМДТ, определени с решение на Общински съвет в срок до 20 число на настоящия месец.

Във връзка с горното, на 10.03.2016 г. е извършена проверка на плащанията по Разрешение № ОБ – 000898-8/01.12.2015г. в ИС „Отчитане на приходите от стопанска дейност” на Община Пловдив и установих, че дружеството „2МДБ“ ЕООД с ЕИК 200059495, ***не е извършило плащане на такса*** за ползването на имот общинска собственост, начислени по Разрешение № ОБ – 000898-8/01.12.2015г., издадено от Кмета на Община Пловдив, за разглеждания период.

Изложените до тук съображения и данни обосновават крайния извод, че дружеството „2МДБ“ ЕООД с ЕИК 200059495, **има задължения по чл.72 от ЗМДТ** **-** такси за ползване на пазари, тържища, тротоари, площади, улични платна, панаири и терени с друго предназначение, относими по Разрешение № ОБ – 000898-8/01.12.2015г. **за м. Декември 2015 г. и м. Януари 2016 г*.***, както следва:

|  |  |  |  |
| --- | --- | --- | --- |
| № | **Вид на задължението** | **Период** | **Размер на задължението**  **/лв., без ДДС/** |
| 1. | Такса за ползване на пазари, тържища и други | 01.12.2015 г. – 31.12.2015 г. | 283,33 |
| 2. | Такса за ползване на пазари, тържища и други | 01.01.2016 г. – 03.01.2016 г. | 27,42 |
|  | **ОБЩО:** | **01.12.2015 г. – 03.01.2016 г.** | **310,75** |

**\*Забележка: Върху главницата се начислява 20 % ДДС.**

В случаите, когато таксите не се внасят в срок, същите, на основание чл. 4, ал. 2, във връзка с чл. 9б от ЗМДТ се събират заедно с лихвите по Закона за лихвите върху данъци, такси и други подобни държавни вземания по реда на Данъчно–осигурителния процесуален кодекс (ДОПК).

Съгласно чл. 20, ал. 11 от Наредбата за определянето и администрирането на местните такси и цени на услуги на територията на Община Пловдив, невнесените в срок такси се събират с лихвите по Закона за лихвите върху данъци, такси и други подобни държавни вземания, доброволно или по реда на ДОПК.

**Осчетоводените лихви** за неплатените суми по Разрешение № ОБ – 000898-8/01.12.2015г. за ползване на терен общинска собственост за търговска дейност съгласно Раздел ІІ от ЗМДТ, чрез поставяне на преместваемо съоръжение за търговия по чл.56 от ЗУТ, са генерирани от програмата ИС „Отчитане на приходите от стопанска дейност” на Община Пловдив, като същите са отразени в съставената по-долу таблица:

|  |  |  |  |
| --- | --- | --- | --- |
| **№ по ред** | **Вид на задължението**  **Период** | | **Размер на лихвата,**  **лв.** |
| 1. | Осчетоводени лихви към 29.12.2015 г. | | 5,72 |
| 2. | Осчетоводени лихви към 29.12.2015 г. | | 5,73 |
| 3. | Осчетоводени лихви към 29.12.2015 г. | | 0,71 |
| 4. | Осчетоводени лихви към 29.01.2016 г. | | 5,72 |
| 5. | Осчетоводени лихви към 29.01.2016 г. | | 5,72 |
| 6. | Осчетоводени лихви към 29.01.2016 г. | | 2,28 |
| 7. | Осчетоводени лихви към 29.01.2016 г. | | 0,07 |
| 8. | Осчетоводени лихви към 26.02.2016 г. | | 5,52 |
| 9. | Осчетоводени лихви към 26.02.2016 г. | | 5,52 |
| 10. | Осчетоводени лихви към 26.02.2016 г. | | 2,21 |
| 11. | Осчетоводени лихви към 26.02.2016 г. | | 0,21 |
|  | **ОБЩО:** | **Осчетоводена лихва към 26.02.2016 г.** | **39,41** |

На 10.03.2016 г. е извършена проверка на плащанията на лихви по Разрешение № ОБ – 000898-8/01.12.2015 г.в ИС „Отчитане на приходите от стопанска дейност” на Община Пловдив и се установи***, че проверяваното лице „2МДБ“ ЕООД с ЕИК 200059495 не е плащало лихви.***

Предвид гореизложеното:

**УСТАНОВИХ:**

**Задълженията на дружеството 2МДБ“ ЕООД с ЕИК 200059495**, **със седалище и адрес на управление: гр. Пловдив, ул. „Зорница“ № 3, представлявано от Никола Ангелов Костов, по чл. 72 от ЗМДТ** **за *такса*** за ползване на тротоари, площади, улични платна, места, върху които са организирани пазари, панаири, както и терени с друго предназначение ***и******лихви*** за просрочие на плащането (*осчетоводени към* *към 26.02.2016 г.),* дължими на основание чл. 4, ал. 2 във връзка с чл. 9б от ЗМДТ, за ползване на имот общинска собственост на площ от 17,00 кв.м., пред обект кафе- бар „Кафе-Caffe’’, находящ се в гр. Пловдив, ул. „Емил Де Лавеле“ № 11, чрез поставяне на мобилен преместваем обект за търговия – маси за открито сервиране, **за м. Декември 2015 г. и м. Януари 2016 г.,**са отразени в приведения табличен вид:

|  |  |  |  |  |  |
| --- | --- | --- | --- | --- | --- |
| № | **Вид на задължението** | **Период** | **Размер на масечната такса /в лв., без ДДС/** | **Платен размер** | **Дължима сума** |
| 1. | Такса за ползване на пазари, тържища и други | 01.12.2015 г. – 31.12.2015 г. | 283,33 | 0,00 | 283,33 |
| 2. | Такса за ползване на пазари, тържища и други | 01.01.2016 г. – 03.01.2016 г. | 27,42 | 0,00 | 27,42 |
| 3. | Лихви за просрочие | 29.12.2015 г. -  26.02.2016 г. | 39,41 | 0,00 | 39,41 |
|  | **ОБЩО:** |  |  |  | **Главница: 310,75 лв. +**  **Лихва: 39,41** |

**\*Забележка: Върху главницата се начислява 20 % ДДС.**

**ИЛИ**

Установените с настоящия акт **задължения по Разрешение № ОБ – 000898-8/01.12.2015 г.,** издадено от Кмета на Община Пловдив на **дружеството „*2МДБ“ ЕООД с ЕИК 200059495*, със седалище и адрес на управление: гр. Пловдив, ул. „Зорница“ № 3, представлявано от Никола Ангелов Костов**, за ползване на имот общинска собственост, с площ 17,00 кв.м., пред обект кафе- бар „Кафе-Caffe’’, находящ се в гр. Пловдив, ул. „Емил Де Лавеле“ № 11, за извършване на търговска дейност съгласно Раздел ІІ от ЗМДТ, чрез поставяне на мобилен преместваем обект за търговия – маси за открито сервиране, ***са в общ размер на******412,31 лв.*** (четиристотин и дванадесет лева и осемдесет и тридесет и една стотинки), в т.ч. **такси – 310,75 лв.** (триста и десет лева и седемдесет и пет стотинки**),** **ДДС** – **62,15 лв.** (шейсет и два лева и петнадесет стотинки) **и лихви – 39,41 лв.** (тридесет и девет лева и четиридесет и една стотинки) - *осчетоводени към 26.02.2016 г.,* дължими на основание чл. 4, ал.2 във връзка с чл. 9б от ЗМДТ.

***Задълженията следва да бъдат внесени в брой в касата на Община Пловдив или по банкова сметка, както следва:***

|  |  |  |  |  |  |  |
| --- | --- | --- | --- | --- | --- | --- |
| **№ по ред** | **Вид задължение** | **Сума**  /в лева/ | **IBAN** | **BIC** | **КОД** | **Обслужваща банка** |
| 1. | Такса за ползване на пазари, тържища и други. | **310,75 лв.** | BG23IORT73753102000001 | IORTBGSF | 448008 | ТБ ИНВЕСТБАНК АД – клон Пловдив |
| 2 | ДДС по код 448008 | **62,15 лв.** | BG23IORT73753102000001 | IORTBGSF | - | ТБ ИНВЕСТБАНК АД – клон Пловдив |
| 3. | Лихва | **39,41 лв.** | BG23IORT73753102000001 | IORTBGSF | 448008 | ТБ ИНВЕСТБАНК АД – клон Пловдив |

По посочената банкова сметка и съответния код за вид плащане следва да бъдат внесени и съответните лихви за просрочие, изчислени до деня на плащането.

На основание чл. 152, ал. 1 от ДОПК настоящия акт може да се обжалва в 14-дневен срок от връчването му пред Kмета на Община Пловдив.

На основание чл.127, ал.1 от ДОПК задълженията подлежат на доброволно плащане в 14-дневен срок от връчването на Акта. След изтичане на този срок, Актът за установяване на задължение за такса по чл. 72 от ЗМДТ подлежи на принудително изпълнение, включително и когато е обжалван, освен ако изпълнението е спряно по реда на ДОПК.

Настоящият акт се състави в три еднообразни екземпляра – два за органа по приходите и един за задълженото лице – „2МДБ“ ЕООД с ЕИК 200059495, представлявано от управителя Никола Ангелов Костов.

**Дата на съставяне: 15.03.2016 г. ОРГАН**

**гр. Пловдив ПО ПРИХОДИТЕ : …….…………………**

**/Клементина Андонова/**

Влязъл в законна сила на …………20…. г., подлежи на изпълнение.

Заверил: ………………..

/…………………………./